##### **DODATOK Č. 1 K PRÍRUČKE PRE ŽIADATEĽA O POSKYTNUTIE NENÁVRATNÉHO FINANĆNÉHO PRÍSPEVKU Z PROGRAMU ROZVOJA VIDIEKA SR 2007 – 2013**

**Verzia č. 2 platná od 10. marca 2010**

**Upravený na základe zmien PRV schválených Európskou komisiou dňa 27. októbra 2009**

**OBSAH**

[ZOZNAM SKRATIEK 3](#_Toc194378758)

[1. CHARAKTERISTIKA PRIORÍT, OSÍ A OPATRENÍ PRV 4](#_Toc194378759)

[opatrenie 3.1 diverzifikácia smerom k nepoľnohospodárskym činnostiam 4](#_Toc194378760)

# ZOZNAM SKRATIEK

|  |  |
| --- | --- |
| **DPH** | Daň z pridanej hodnoty |
| **EPFRV** | Európsky poľnohospodársky fond pre rozvoj vidieka |
| **EÚ** | Európska únia |
| **EUR** | Európska mena |
| **FO**  | Fyzická osoba |
| **MAS** | Miestna akčná skupina |
| **MH SR** | Ministerstvo hospodárstva SR |
| **MP SR** | Ministerstvo pôdohospodárstva SR |
| **OP KaHR** | Operačný program Konkurencieschopnosť a hospodársky rast |
| **PO** | Právnická osoba |
| **PPA** | Pôdohospodárska platobná agentúra |
| **PRV** | Program rozvoja vidieka Slovenskej republiky 2007 – 2013 |
| **SR** | Slovenská republika |
| **Zmluva** | Zmluva o poskytnutí nenávratného finančného príspevku z PRV |
| **Z. z.** | Zbierka zákonov |
| **ŽoNFP** | Žiadosť o poskytnutie nenávratného finančného príspevku z  PRV – projekt |
| **ŽoP** | Žiadosť o platbu |

# CHARAKTERISTIKA PRIORÍT, OSÍ A OPATRENÍ PRV

os 3: kvalita života vo vidieckych oblastiach a diverzifikácia vidieckeho hospodárstva

 priorita: vytváranie pracovných príležitostí na vidieku

## **opatrenie 3.1 diverzifikácia smerom k nepoľnohospodárskym činnostiam**

**Cieľ**

Diverzifikácia smerom k nepoľnohospodárskym aktivitám, rozvoj nepoľnohospodárskych aktivít (vstupy a výstupy nezahrnuté do prílohy č. 1 Zmluvy o založení ES) a zvyšovanie vidieckej zamestnanosti.

Tento cieľ sa bude napĺňať predovšetkým prostredníctvom:

* rozširovania alternatívnych zdrojov príjmov cestou zriaďovania doplnkových výrob nepoľnohospodárskeho charakteru;
* tvorby nových a zachovania už existujúcich pracovných miest.

**Rozsah a činnosti**

***Oprávnené sú všetky činnosti, ktoré sú v súlade s cieľmi opatrenia a príslušnými právnymi predpismi EÚ, napr.:***

* výstavba, rekonštrukcia a modernizácia rekreačných a ubytovacích zariadení s kapacitou 11 – 40 lôžok – stavebné investície, investície do vnútorného vybavenia, zariadenia a technológií vrátane zriadenia pripojenia na internet;
* rekonštrukcia existujúcich poľnohospodárskych objektov (ktoré stratili svoj pôvodný účel) na agroturistické objekty s kapacitou 11 – 40 lôžok – stavebné investície, investície do vnútorného vybavenia, zariadenia a technológií vrátane zriadenia pripojenia na internet;
* výstavba, rekonštrukcia a modernizácia výrobných a predajných objektov (pri rekonštrukcii a modernizácii vrátane technológií) a nákup strojov, technológií a zariadení pre:
* doplnkovú výrobu nepoľnohospodárskeho charakteru vrátane využívania obnoviteľných zdrojov energie vrátane zriadenia geotermálneho vrtu a jeho využívania vrátane rozvodov s výnimkou veternej, vodnej a solárnej energie za podmienky, že prevažnú časť vyrobenej energie konečný prijímateľ nespotrebuje vo vlastnom podniku – stavebné investície, investície do vnútorného vybavenia, zariadenia a technológií vrátane zriadenia pripojenia na internet,
* výrobu a spracovanie tradičných materiálov a výrobkov (napr. tkanie ľanového plátna a následná výroba národných (ľudových) krojov, atď.) – stavebné investície, investície do vnútorného vybavenia, zariadenia a technológií vrátane zriadenia pripojenia na internet.
* výstavba, rekonštrukcia a modernizácia agroturistických zariadení vrátane hygienických, ekologických a rekondičných objektov slúžiacich na rozvoj turistických činností (napr. kryté bazény, fitness centrá, masážne a solárne zariadenia, sociálne zariadenia, čističky odpadových vôd a pod.) – stavebné investície, investície do vnútorného vybavenia, zariadenia a technológií vrátane zriadenia pripojenia na internet;
* výstavba, rekonštrukcia a modernizácia areálov vytvárajúcich podmienky na rozvoj rekreačných a relaxačných činností (turistické chodníky, jazdectvo, rybárstvo, poľovníctvo, pltníctvo, cykloturistika, vodné športy, zimné športy, sauna, bazén, detské ihrisko a pod.) – stavebné investície, investície do vybavenia, strojov a technológií vrátane zriadenia pripojenia na internet.

Výstavba, rekonštrukcia a modernizácia predajných miest znamená založenie a prevádzkovanie malých predajných miest umiestených priamo na farmách alebo miestach dostupných pre návštevníkov regiónu, kde konečný prijímateľ bude môcť predávať svoje výrobky vyrobené v rámci tohto opatrenia, ktoré musia byť nepoľnohospodárskej povahy (napr. ľudovoumelecké výrobky: vyrezávané drevené črpáky, národné ľudové kroje, keramika).

Súčasťou stavebných investícii môžu byť aj prístupové cesty, pripojenie na inžinierske siete a úpravy v rámci areálu.

**Kritériá spôsobilosti**

Oprávnenosť projektov na financovanie z PRV, je podmienená splnením všetkých nasledovných kritérií spôsobilosti, stanovených pre toto opatrenie.

1. Investície sa musia realizovať na území Slovenska, v oblasti Konvergenčného cieľa (mimo Bratislavského kraja).
2. Žiadateľ môže predložiť v rámci jedného výberového kola zverejneného vo Výzve na predkladanie ŽoNFP pre toto opatrenie maximálne 1 ŽoNFP na bioplynovú stanicu a/alebo maximálne 2 ŽoNFP na ostatné činnosti. V prípade nedostatku finančných prostriedkov môže riadiaci orgán rozhodnúť, že do ďalšieho schvaľovacieho procesu bude zaradený len projekt s vyššou bodovou hodnotou.
3. Žiadateľ musí v prípade výstavby, rekonštrukcie a modernizácie výrobných objektov na využívanie obnoviteľných zdrojov energie (bioplynové stanice) predložiť samostatnú ŽoNFP.
4. Žiadateľ nemá záväzky voči štátu po lehote splatnosti (splátkový kalendár potvrdený veriteľom sa akceptuje). Preukazuje sa pri ŽoNFP a následne pri ŽoP formou čestného vyhlásenia.
5. Žiadateľ nie je v likvidácii, neprebieha voči nemu konkurzné konanie a na majetok, ktorý je predmetom projektu, neprebieha exekučné konanie. Preukazuje sa pri ŽoNFP a následne pri ŽoP formou čestného vyhlásenia.
6. Investícia sa musí využívať najmenej päť rokov po podpise Zmluvy o poskytnutí nenávratného finančného príspevku, pričom nesmie prejsť podstatnou zmenou, ktorá:

a) ovplyvní jej povahu alebo podmienky využívania alebo neoprávnene zvýhodní akýkoľvek podnik alebo verejný subjekt,

b) vyplýva buď zo zmeny povahy vlastníctva položky infraštruktúry, alebo ukončenia alebo premiestnenia výrobnej činnosti.

1. Žiadateľ musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. Preukazuje sa formou čestného vyhlásenia.
2. Projekt môže byť predmetom záložného práva za podmienok stanovených v Príručke, v kapitole 4. Ochrana majetku nadobudnutého a/alebo zhodnoteného z prostriedkov EÚ a štátneho rozpočtu.
3. Žiadateľ musí predložiť poslednú ŽoP najneskôr do 3 rokov (v prípade finančného prenájmu do 4 rokov) od podpísania zmluvy. V prípade finančného prenájmu v zmysle zákona č. 595/2003 Z. z. o dani z príjmov v znení neskorších predpisov, v prípade kúpy prenajatej veci a kúpnej zmluvy (pri splácaní kúpnej ceny formou splátok) v zmysle Obchodného zákonníka sa platby v rámci ŽoP uskutočnia až po preukázaní vlastníctva žiadateľa k predmetu nájmu, resp. kúpy.
4. Žiadateľ musí preukázať vlastníctvo, resp. iný právny vzťah oprávňujúci užívať predmet projektu, pretrvávajúci najmenej šesť rokov po predložení ŽoNFP s výnimkou špecifických prípadov (napr. výstavba nových agroturistických zariadení, nových výrobných a predajných objektov). Preukazuje sa pri ŽoNFP. V prípade nákupu pozemkov pod stavbami, ktorých technické zhodnotenie je predmetom projektu a nákupu pozemkov (časti určenej na výstavbu, ktorá je predmetom projektu), žiadateľ preukáže vlastnícky vzťah pri prvej ŽoP, ktorá súvisí s nadobudnutím príslušného pozemku. V prípade nákupu strojov žiadateľ preukáže vlastnícky vzťah pri prvej ŽoP. V prípade nákupu nových strojov uzatvorením kúpnej zmluvy do dátumu uvedeného vo Výzve žiadateľ preukáže vlastníctvo pri podaní ŽoNFP (s výnimkou lízingu alebo ak žiadateľ postupoval dobrovoľne podľa pravidiel pre obstarávanie tovarov, stavebných prác a služieb v zmysle Príručky, kapitoly 3. Príjem a administrácia ŽoNFP, bodu 3.2. Usmernenie postupu žiadateľov pri obstarávaní tovarov, stavebných prác a služieb platných po dátume uvedeného vo Výzve). V prípade výstavby objektov sa uvedené kritérium preukazuje pri podaní prvej ŽoP po skolaudovaní stavby.
5. Realizáciou projektov sa musia vytvoriť nové pracovné miesta alebo existujúca zamestnanosť v podporovanej činnosti musí byť zachovaná. Preukazuje sa pri podaní Žiadosti o NFP.
6. Ak je predmetom podpory aj rozvoj ubytovacích služieb, zrekonštruované, zmodernizované alebo nové agroturistické zariadenia musia mať kapacitu minimálne 11 a maximálne 40 základných lôžok a musia spĺňať podmienky vyhlášky MH SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zriaďovaní do kategórií a tried.
7. Žiadatelia musia podnikať v poľnohospodárskej prvovýrobe minimálne 12 po sebe nasledujúcich mesiacov pred podaním ŽoNFP a ich podiel ročných tržieb/príjmov z poľnohospodárskej prvovýroby na celkových tržbách/príjmoch predstavuje minimálne 30 % za posledné uzatvorené účtovné obdobie. Preukazuje sa pri ŽoNFP.
8. Agroturistické objekty vystavané, zrekonštruované a zmodernizované v rámci tohto opatrenia, musia byť prístupné a slúžiť verejnosti.
9. Po ukončení projektu v oblasti agroturistiky je konečný prijímateľ podpory povinný zaregistrovať podporenú aktivitu v Agentúre pre rozvoj vidieka, ktorá je hostiteľským orgánom Národnej siete rozvoja vidieka do 3 mesiacov od predloženia poslednej ŽoP, resp. po jej zriadení.
10. Ak je predmetom projektu využitie obnoviteľných zdrojov energie (vrátane geotermálneho vrtu), žiadateľ je povinný prevažnú časť vyrobenej energie predať (vo vlastnom podniku môže spotrebovať menej než 50 % vyrobenej energie). Preukazuje sa pri ŽoP týkajúcej sa predmetnej investície po spustení prevádzky, pričom kritérium je povinný dodržiavať v rámci účtovného obdobia počas obdobia platnosti Zmluvy o poskytnutí NFP t. j. 5 rokov po podpise Zmluvy o poskytnutí NFP.
11. Maximálny podiel štátu na majetku žiadateľa nesmie presiahnuť 25 %. Preukazuje sa pri ŽoNFP a najmenej päť rokov po podpise Zmluvy o poskytnutí NFP.
12. Žiadateľ, ktorý realizuje projekt v území Miestnej akčnej skupiny (ďalej len „MAS“) musí predložiť pri ŽoNFP potvrdenie od MAS, že aktivita na ktorú predkladá ŽoNFP nie je zahrnutá v opatreniach Integrovanej stratégie rozvoja územia.

***Kritéria pre uznateľnosť výdavkov***

**Oprávnené výdavky** (s výnimkou obmedzení citovaných v rámci neoprávnených výdavkov)

* + - 1. investície do dlhodobého hmotného majetku;
1. investície do dlhodobého nehmotného majetku;
2. vlastná práca (iba mzdy vrátane odvodov).

**Neoprávnené výdavky**

1. výdavky vynaložené pred podaním ŽoNFP (článok 8 nariadenia Komisie ES č. 800/2008 v znení neskorších zmien a doplnkov). V prípade obstarania strojov, zariadení a technológií vynaložené výdavky a vyhotovené dodacie listy a preberacie protokoly pred podaním ŽoNFP, okrem finančného prenájmu, kúpy prenajatej veci a kúpy formou splátok za podmienok uvedených v bode 2 (k uzatvoreniu zmlúv mohlo dôjsť aj pred podaním ŽoNFP), pričom ako oprávnené výdavky sa uznajú iba tie, ktoré žiadateľovi vznikli odo dňa podania ŽoNFP. Stavebné investície so začiatkom realizácie pred podaním ŽoNFP (evidencia začatia stavebných prác v stavebnom denníku pred podaním ŽoNFP);
2. nákup použitého majetku. Za neoprávnený výdavok sa nepovažuje finančný prenájom v zmysle zákona č. 595/2003 Z. z. o dani z príjmov v znení neskorších predpisov, ani kúpa prenajatej veci (pričom nájom vznikol max. 1. januára 2006), resp. kúpa formou splátok v zmysle Obchodného zákonníka v prípade, ak sa jedná o následné odkúpenie žiadateľom už používaných nových strojov a zariadení za predpokladu, že k finančnému prenájmu, resp. kúpe žiadateľom už používaných nových strojov a zariadení došlo max. 1. januára 2006. V zmluve o finančnom prenájme a o splátkovom predaji musia byť odčlenené oprávnené výdavky (splátka istiny, doprava, montáž, technické zhodnotenie a pod.) a neoprávnené výdavky (napr. poplatok za uzatvorenie zmluvy, zisk prenajímateľa, úhrada úrokov, výdavky na réžiu, poistenie a pod.), ak sú predmetom zmluvy;
3. výdavky na nákup nehnuteľností s výnimkou nákupu pozemkov (pod stavbami) určených na výstavbu, resp. technické zhodnotenie stavieb, ktoré je predmetom projektu, pričom žiadateľ si môže uplatniť výdavky na nákup pozemkov v hodnote zistenej znaleckým posudkom, max. však do výšky 10 % oprávnených výdavkov na výstavbu, resp. technické zhodnotenie príslušných stavieb;
4. nákup dopravných prostriedkov a dopravných zariadení s výnimkou:
* špecializovaných vozidiel, ktoré sú svojou konštrukciou a vyhotovením určené na prepravu určitých druhov tovarov a/alebo výrobkov a/alebo ostatných produktov pre potreby doplnkovej výroby a/alebo služieb v súlade s cieľmi opatrenia (napr. vozidlá na prevážanie pltí a pod.);
* pltí, malých plavidiel, vodných a snežných skútrov, štvorkoliek, bicyklov a pod. (len za účelom poskytovania služieb);
* vlekov a pod. (len za účelom poskytovania služieb).
1. nákup zvierat;
2. refundovateľné, refundované alebo inak preplatené dane, clá, dovozné prirážky a kurzové straty;
3. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
4. prevádzkové výdavky (napr. výdavky na opravy a údržbu);
5. vlastná práca vyjadrená peňažnou hodnotou nad 30 % z ceny materiálu zakúpeného a použitého na oprávnenú investíciu realizovanú  vlastnou prácou;
6. bankové poplatky, úroky z dlhu, clá, výdavky na záruku a podobné poplatky;
7. lízingové poplatky a koeficient navýšenia, ostatné výdavky spojené so zmluvou o prenájme, napr. zisk prenajímateľa, úhrada úrokov, výdavky na réžiu, poistenie a pod.;
8. nájomné poplatky okrem splátky istiny a oprávnených výdavkov súvisiacich s obstaraním v prípade finančného prenájmu podľa zákona č. 595/2003 Z. z. o dani z príjmov v znení neskorších predpisov a v prípade kúpy prenajatej veci v zmysle Obchodného zákonníka;
9. výdavky vynaložené v hotovosti s výnimkou vlastnej práce;
10. poradenské a konzultačné služby;
11. projektová dokumentácia;
12. výroba, spracovanie a predaj produktov uvedených v zozname prílohy 1 Zmluvy o založení ES.

**Neoprávnené projekty**

1. projekty zamerané na hlavnú poľnohospodársku produkciu;
2. projekty zamerané na zdravotnú starostlivosť, školstvo, sociálne služby a bytovú výstavbu;
3. projekty, kde v mieste realizácie projektu je Miestna akčná skupina podporovaná z PRV a predmetná aktivita je zahrnutá v opatreniach Integrovanej stratégie rozvoja územia MAS;
4. projekty zamerané na výrobu energie z alternatívnych zdrojov, v rámci ktorých prevažnú časť vyrobenej energie (nad 50 %) spotrebuje vo vlastnom podniku.
5. projekty zamerané na využívanie obnoviteľných zdrojov veternej, vodnej a solárnej energie.

***Bodovacie kritériá***

|  |  |  |
| --- | --- | --- |
| **P. č.** | **Kritériá** |  |
| **Body** | **Poznámka**  |
| **1.** | Žiadateľ nemal úspešný projekt v rámci opatrenia 3.1 Diverzifikácia smerom k nepoľnohospodárskym činnostiam z PRV SR 2007 – 2013.  | 10 |  |
| **2.**  | 1. projekt sa realizuje v obci, v ktorej žiadateľ vykonáva poľnohospodársku činnosť,
2. projekt sa realizuje v okrese, v ktorom žiadateľ vykonáva poľnohospodársku činnosť,
3. projekt sa realizuje vo VÚC, v ktorom žiadateľ vykonáva poľnohospodársku činnosť.
 | 1086 |  |
| **3.** | 1. projekt sa realizuje v okrese, v ktorom nezamestnanosť dosahuje viac ako 12,01 %,
2. projekt sa realizuje v okrese, v ktorom nezamestanosť dosahuje 9,01 – 12 %,
3. projekt sa realizuje v okrese, v ktorom nezamestnanosť dosahuje 6,01 – 9 %.
 | 1086 |  |
| **4.** | Projekt je zameraný na:1. výstavbu agroturistických zariadení, ktorých súčasťou sú aj doplnkové služby (zahŕňa rekonštrukciu budov),
2. reštauračné zariadenia využívajúce čiastočne vlastnú produkciu,
3. prestavba existujúcich budov a areálov s využitím zariadenia na spracovanie materiálov, na predaj nepoľnohospodárskych výrobkov alebo poskytovanie služieb (vrátane rekreačných, relaxačných a pod.) a obstaranie zariadení bez stavebných úprav,
4. rozšírenie existujúcich agroturistických zariadení,
5. ostatné obnoviteľné zdroje energie, s výnimkou bioplynových staníc pričom sa aspoň 20 % z ich výstupov využije na existujúce aktivity,
6. výstavba nových zariadení – budov, ktoré budú využívané na voľnočasové aktivity a poskytovanie relaxačných služieb (nezahŕňa prestavbu už existujúcich zón),
7. výstavba nových agroturistických ubytovacích zariadení bez doplnkových služieb (reštauračné služby, wellness, atď.),
8. ostatné obnoviteľné zdroje energie, ktoré nespĺňajú kritérium uvedené v bode e) a s výnimkou bioplynových staníc,
9. reštauračné zariadenia iné ako v bode b),
10. výstavba nových zariadení a vybavení na spracovanie tradičných materiálov a/alebo zariadenia na predaj produktov nepoľnohospodárskej výroby.
 | 303030272520151075 | Kritériá sú alternatívne, v prípade kombinácie sa berie do úvahy majoritná aktivita. |
| **5.** | **Hodnotenie obsahu projektu – kvalitatívne hodnotenie:**1. hodnotenie projektu z pohľadu efektivity a inovatívnosti v riešení projektu vo vzťahu k dostupnosti služieb, dosiahnutej kvality a počtu potenciálnych klientov,
2. reálnosť a udržateľnosť dodatočných prínosov projektu vzhľadom na kvalitu podnikateľského plánu a rozsah činností žiadateľa,
3. prínos projektu z pohľadu zamestnanosti na vidieku (vytvorenie/presúvanie pracovných miest v projekte v porovnaní s výškou investícií, ich udržateľnosť a  multiplikačný efekt – ďalšie pracovné miesta) s ohľadom na potreby regionálneho trhu práce a počet projektov a na zmeny na vidieku, vrátane využívania internetu v projekte.
 | do 10do 15do 15 | Externé hodnotenie 2 nezávislými hodnotiteľmipodľa metodiky pre hodnotenie. |
|  | **Spolu**  | **Max.****100 bodov** |  |

***Bodovacie kritériá pre bioplynové stanice***

|  |  |  |
| --- | --- | --- |
| **P. č.**  | **Kritériá** |  |
| **Body** | **Poznámka** |
| **1.** | Žiadateľ nemal úspešný projekt v rámci opatrenia 3.1 Diverzifikácia smerom k nepoľnohospodárskym činnostiam z PRV SR 2007 – 2013.  | 10 |  |
| **2.** | 1. projekt sa realizuje v obci, v ktorej žiadateľ vykonáva poľnohospodársku činnosť,
2. projekt sa realizuje v okrese, v ktorom žiadateľ vykonáva poľnohospodársku činnosť,
3. dodatočné bodové hodnotenie, pokiaľ tam nezamestnanosť dosahuje viac ako 10 %.

  | 15105Max. 20  | Kombinácia kritérií a) a b) je možná len s kritériom c) |
| **3.** | **Kritérium na obsah projektu a jeho funkčnosť**Zameranie projektu na:1. bioplynové stanice spracúvajúce aspoň 30 % vstupnej suroviny z odpadov živočíšnej výroby alebo z obecného biologicky rozložiteľného odpadu vhodného na výrobu bioplynu alebo špecifických odpadov z potravinárskej výroby a kafilérií,
2. bioplynové stanice zamerané výhradne na vlastné produkty alebo ak podiel vlastných vstupných surovín predstavuje viac ako 70 %.
 | 2520 |  |
| **4.** | **Kritériá obsahu projektu:**1. dostupnosť vstupnej suroviny vo vzťahu k nárokom, vo vzťahu k trvalej udržateľnosti projektu,
2. využitie výstupov zariadení z technického hľadiska (možnosti napojenia na sieť a riešenie využitia tepla),
3. využitie výstupov zariadení z ekonomického hľadiska (ekonomické relácie cien vstupov a výstupov) a efektívnosť ekonomického riešenia vo vzťahu k nákladnosti projektu.
 |  151515 | Externé hodnotenie 2 nezávislými hodnotiteľmi. |
|  | **Spolu**  | **Max.****100 bodov** |  |

**Proces vyhodnocovania projektov**

V tabuľke Bodovacie kritériá (činnosti okrem bioplynových staníc) bude kritériá 1 až 4 vyhodnocovať PPA. Kritérium 5 budú vyhodnocovať dvaja navzájom nezávislí externí hodnotitelia na náhodnom princípe.

V tabuľke Bodovacie kritériá pre bioplynové stanice bude kritériá 1 až 3 vyhodnocovať PPA. Kritérium 4 budú vyhodnocovať dvaja navzájom nezávislí externí hodnotitelia na náhodnom princípe.

Externí hodnotitelia budú vybraní MP SR na základe verejnej výzvy, v súlade s požiadavkami na ich odbornú spôsobilosť..

V prípade veľmi výrazného rozptylu medzi dvomi externými hodnotiteľmi sa vyberie tretí externý hodnotiteľ, na základe hodnotenia ktorého sa určí výsledné bodové hodnotenie priemerom dvoch najbližších bodových hodnôt.

**Konečný prijímateľ (oprávnený žiadateľ)[[1]](#footnote-1)**

Právnické osoby a fyzické osoby (malé a stredné podniky v zmysle odporúčania Komisie 2003/361/ES)[[2]](#footnote-2) podnikajúce v oblasti poľnohospodárstva, ktorých podiel ročných tržieb/príjmov z poľnohospodárskej prvovýroby na celkových tržbách/príjmoch za posledné uzatvorené účtovné obdobie predstavuje minimálne 30 %.

Žiadatelia musia podnikať v poľnohospodárskej prvovýrobe minimálne 12 po sebe nasledujúcich mesiacov pred podaním ŽoNFP. Preukazuje sa pri ŽoNFP.

Ak žiadateľ vykazuje podiel tržieb/príjmov z poľnohospodárskej prvovýroby nižší ako 30 %, ale investícia zahŕňa viac ako 10 lôžok, môže o podporu požiadať z OP KaHR, ktorý je v gescii MH SR.

Pomoc nie je možné poskytnúť podnikom v ťažkostiach v zmysle článku 1, ods. 7, nariadenia Komisie (ES) č. 800/2008. Preukazuje sa formou čestného vyhlásenia.

**Druh podpory**

Druh podpory: nenávratný finančný príspevok

Spôsob financovania: podielové financovanie (platba systémom refundácie)

Typ investície: zisková

Oblasť podpory: oblasti cieľa Konvergencia

**Intenzita pomoci**

Maximálna výška pomoci z celkových oprávnených výdavkov: **50 %** (37,5 % EÚ, 12,5 % SR) pre oblasti cieľa Konvergencia, pričom minimálne 50 % predstavujú vlastné zdroje;

Výška oprávnených výdavkov na 1 projekt: max. 1 mil. EUR, v prípade Obnoviteľných zdrojov energie – bioplynové stanice: max 3. mil. EUR.

Celková výška oprávnených výdavkov z PRV (z osi 1, 3, 4) nesmie na jeden podnik presiahnuť spravidla 12 mil. EUR bez ohľadu na opatrenie, z ktorého dostal podporu.

**Demarkačné línie a kritériá s ostatnými finančnými nástrojmi EÚ**

Neprekrývanie podpory z fondov EPFRV a Európskeho fondu regionálneho rozvoja (Operačný program Konkurencieschopnosť a hospodársky rast) je zabezpečené rôznou výškou podielu tržieb/príjmov z poľnohospodárskej prvovýroby na celkových tržbách/príjmoch (EPFRV – PO a FO, ktorých podiel tržieb/príjmov z poľnohospodárskej prvovýroby predstavuje minimálne 30 % z celkových tržieb/príjmov, Európsky fond regionálneho rozvoja (ďalej len „EFRR“) – PO a FO, ktorých podiel tržieb/príjmov z poľnohospodárskej prvovýroby predstavuje menej ako 30 % z celkových tržieb/príjmov).

**Demarkačné línie medzi opatreniami PRV v rámci osi 3**

Prekrývanie podpory medzi opatrením 3.1 Diverzifikácia smerom k nepoľnohospodárskym činnostiam a opatrením 3.2 Podpora činností v oblasti vidieckeho cestovného ruchu je zamedzené odlišnými konečnými prijímateľmi (opatrenie 3.1 Diverzifikácia smerom k nepoľnohospodárskym činnostiam – právnické a fyzické osoby podnikajúce v oblasti poľnohospodárstva, ktorých podiel ročných tržieb/príjmov z poľnohospodárskej prvovýroby na celkových tržbách/príjmoch predstavuje minimálne 30 % a opatrenie 3.2 Podpora činností v oblasti vidieckeho cestovného ruchu – v prípade žiadateľov podnikajúcich v oblasti poľnohospodárstva ich podiel ročných tržieb/príjmov z poľnohospodárskej prvovýroby na celkových tržbách/príjmoch musí byť nižší ako 30 %)\_a rozdielnymi kapacitami ubytovacích zariadení (opatrenie 3.1 Diverzifikácia smerom k nepoľnohospodárskym činnostiam – nad 10 lôžok a opatrenie 3.2 Podpora činností v oblasti vidieckeho cestovného ruchu – do 10 lôžok).

**Súlad s pravidlami o štátnej pomoci**

Opatrenie je v súlade s s článkom 13 nariadenia Komisie (ES) č. 800/2008, ktorým sa vyhlasujú určité kategórie pomoci za zlučiteľné so spoločným trhom pri uplatňovaní článkov 87 a 88 Zmluvy o ES.

1. Subjekty s právnou subjektivitou a oficiálne zaregistrovaným sídlom/miestom podnikania na území Slovenskej republiky. [↑](#footnote-ref-1)
2. Pozri kapitolu 8. Výklad pojmov. [↑](#footnote-ref-2)